text: Rockerslagsmål i Esbjerg
  18 april 2012 kl. 16.56
  Onsdag eftermiddag rykkede politiet talstærkt ud for at stoppe slagsmål mellem de rivaliserende rockerbander i Esbjerg.
  Vagtchef ved Syd- og Sønderjyllands Politi, Michael Skaarup oplyser, at ti personer er anholdt efter slagsmålet mellem 25-30 rockere.
  Slagsmålet begyndte, da politiet undersøgte en bil fra rockermiljøet, hvorefter der ankom en anden bil fra en rivaliserende bande. 
  Yderligere 10-15 maskerede mænd kom stormene til til fods.
  Politifolkene lagde sig imellem de to bander og fik stopper slagsmålet.
  En betjent blev ramt af en flaske, men han er uskadt.
  Politiet har fundet adskillige slagsvåben i Jernbanegade, hvor slagsmålet opstod.
  Opgøret skal formentlig ses som en reaktion på en større retssag ved Retten i Esbjerg, hvor 14 personer med tilknytning til rockermiljøet var tiltalt for vold efter et større rockeropgør i Strandbygade i Esbjerg den 22. august.
  